
L'ajuntament de Barcelona ha decidit col·laborar amb B0.000 eurosa pal·liar el patiment de les víctimes del Tsunami.Una mofa si ens adonem que no arriba al 14%del que van costar 30 minuts de Piromusical de la Mercè o el pressupost de 77 minuts del Fòrum 2004. 


La impunitat dels esquadrons de les Upas 


Van ser detinguts poc després d'una càrrega policial davant del Casal Popular de Gràcia 


Agents de les UPAS apallissen 3 nois de Gràcia a la 
comissaria de la guàrdia urbana de l'Estació del Nord 


Vila de Gràcia.- Els tres nois detinguts el pas¬ 
sat dissabte a la nit als carrers de Gràcia sor¬ 
tien en llibertat el diumenge a la tarda de la 
comissaria de la policia nacional de la plaça 
Lesseps. Les seves cares ho deien tot: Un llavi 
reventat, els ulls morats, el nas fisurat, mar¬ 
ques per tot el cos, evidenciaven que la seva 
estància en mans policials no havia estat 
massa agradable. Les seves explicacions 
aclarien el que havia passat: «Portàvem les 
mans emmanillades a l'esquena i ens feien 
rodolar per unes escales després d'em- 
penye'ns", "Sentiem els cops al cap però no 
veiem d'on venien, ens havien tapat la cara 
amb la caputxa de la suadera", "Un dels 
agents més violents va entrar a la comissaria 
i va donar-me una patada als testicles". 
Després de quedar en llibertat van anar a 
l'hospital a fer un segon parte mèdic, ja que 
el primer parte el va ordenar el mateix 
comissari de la policia nacional de Lesseps 
després de veure l'estat dels detinguts provi- 
nentsde la comissaria de la guàrdia urbana de 
l'Estació del Nord. Segons va dir el mateix 
comissari, "ell no es menjava aquell marrón". 
Els nois detinguts varen poder explicar els 
fets, aclarint la confusa versió oficial que l'a¬ 
juntament havia difós amb certa rapidesa. 

Un parell de motoristes de la guàrdia urbana 
passaven per davant del Casal Popular de 
Gràcia prop de les 3 de la matinada de diu¬ 
menge. En aquell moment el Casal tancava i les 
últimes persones que en sortien es concentra¬ 
ven al carrer Ros de Olano. Els agents varen 
baixar de la moto i varen començar una dis¬ 
cussió perquè pretenien identificar alguns dels 
concentrats. La discussió va desembocar en 
algunes empentes i els agents no varen dubtar 


| Tret JWMd·Grtcti tpallt w*t» p«r la GuinDa Urtun* | 



Ajunta meni dt BarCC lúna UPA S - Subdivia ió de pall iae s 


Cartell editat per denunciar la pallissa. 

a treure les porres i colpejar sense miraments 
als joves. Es varenproduir diversos ferits per 
contusions. Tot seguit els agents varen trucar a 
una de les unitats d'esquadrons antiavalots de 
les UPAS perquè iniciessin una "cacera" pels 
carrers de Gràcia. La persecució basada en cri¬ 
teris purament estètics i d'edat va portar a la 
detenció, i reducció a cops, de tres nois d'entre 
18 i 20 anys, a llocs tan allunyats del Casal 
Popular com ara el carrer Bonavista. 
Manifestació i denúncia per tortures 
A la tarda de l'endemà prop de 300 persones 
varen concentrar-se a la plaça Rius i Taulet, 
davant de la seu del districte de Gràcia. Hi 
portaven diverses estelades i una pancarta on 
s'acusava directament als partits de govern 


del consistori de culpabilitat dels maltractes zant altre cop a les portes del districte a la plaça 
i les tortures. La protesta va circular enmig Rius i Taulet. En aquest cas els antiavalots ni es van 
de crits contra la violència policial pel carrer veure. Des de la Coordinadora Ant i repressiva i els 
Gran de Gràcia, fins arribar a la seu local de propis afectats s'està preparant una denúncia que 
la policia municipal al carrer Trilla. Allí es serà presentada el 12 de gener als jutjats de guàr- 
varen fer crits contra la impunitat. dia. També s'apelarà a la Sindica de Greuges de 

Finalment es va baixar per Torrent de l'Olla, Barcelona, Pilar Malla i a la Comissió de Govern 
passant per davant del Casal Popular i finalit- de Gràcia. Contra-lnfos 10/ 1/ 05 

Trajectòria farcida de violència sàdica i avalada pel consistori 

Els temuts esquadrons de les UPAS 

Barcelona.- És l'any 1996 quan l'ajuntament rebateja les incipients unitats policials especials 
de la guàrdia urbana, amb la denominació d'UPAS (Unitat de Policia Administrativa i de 
Seguretat), l'ala més dura de l'aplicació de la tolerància zero als carrers de la ciutat. Es trac¬ 
ta d'un centenar d'agents als que se'ls exigeix una especial fidelitat i dedicació, amb disponi¬ 
bilitat les 24 hores del dia. La seva caserna central va ser traslladada l'any 1999 a terrenys de 
la Zona Franca per evitar el contacte amb la resta d'agents de la guàrdia urbana, amb qui les 
relacions no eren massa bones arrel de la càrrega que les UPAS van fer contra agents de la 
guàrdia urbana durant una vaga de funcionaris de la policia local. El cap de la unitat, és el 
funcionari Juan José Vilanova Juanola, conegut internament per la seva duresa, i que es de¬ 
dica a obrir fins i tot expedients als policies que no duen gorra posada als passadissos de les 
seves oficines. A l'actualitat va ser ascendit a Intendent en Cap, un dels càrrecs que interac- 
tua directament amb el regidor de Via Pública, Jordi Hereu, i molt afí a la gerència del con¬ 
sistori representada pel "falcó consistorial" Blas Alascio. 

La trajectòria dels esquadrons de les UPAS està plagada de violència, maltractes, ferits, ame¬ 
naçats, persecucions i episodis molt foscs a dependències municipals. La dissolució contra la 
festa de los Pesaos a Nou Barris l'any 1997, una vintena de ferits a l'assalt del centre cívic de 
La Verneda l'any 1999, càrrega contra l'acampada de suport a la Gàlia l'any 2000, una desena 
de veins ferits al Forat de la Vergonya el mateix any. A començaments del 2003 les protestes 
contra la guerra també eren violentment coartades amb una càrrega a la plaça del Pi, i el 
Correllengua de Sant Andreu patia també l'acció d'un d'aquests esquadrons durant la cele¬ 
bració d'un concert. Enguany hem vist l'assalt nocturn i sota la pluja de l'acampada solidària 
del 0,7% amb una vintena de ferits i els maltractes i tortures contra aquests 3joves de Gràcia. 
La violència indiscriminada contra immigrants i indigents també és una realitat evident als 
carrers del casc antic de Barcelona, això sí, sense cap mena de visibilització als mitjans de 
comunicació de la Barcelona multicultural i la Catalunya del tripartit. Contra-lnfos 11/1/05 


Col·lectius i contrainformació 


Ràdio Línea IV també ha estat soterrada sota una altra emissora 


Mobilitzacions de protesta pel 
silenciament de Ràdio Bronka 


Barcelona.- El passat dissabte 8 de gener, un 
nombrós de grups de persones va concen- 
trar-se davant de l'edifici de Radio Nacional 
de Espana (RNE) al passeig de Gràcia, respo¬ 
nent a la convocatòria de transistorada feta 
des de Ràdio Bronka, que recordem porta 
des del 21de desembre sense poder emitir al 
seu dial habitual, 99.0 FM, al quedar aixafat 
per la potent emissió de RN E 5. A la concen¬ 
tració, d'unes dues hores, s'ha pogut escoltar 
un programa especial realitzat per la ràdio 
lliure per denunciar l'usurpació del 99.0 per 
part de la ràdio estatal. Durant la convo¬ 
catòria, s'ha fet acúmul de transistors per a 
escoltar ràdios lliures i s'han penjat pancar¬ 
tes i cartells, repartit comunicats i realitzat 


pintades referents al silenciament. Des de 
Ràdio Bronka s'ha convocat també una con¬ 
centració per dimecres 12 de gener, a les 9.30, 
davant de les oficines de la Direcció General 
de M itjans Audiovisuals de la Generalitat (Via 
Laietana, 14, antic cine okupat). Us recordem 
que actualment es pot seguir escoltant Ràdio 
Broka a la seva emissió per internet, com 
també alguns programes a la franja d'Altres 
Ràdios de Ràdio Contrabanda. Per una altra 
banda, s'estan difonent cartells i un text de 
protesta per enviar per e-mail o per carta 
tant a RN Ecom al M inisteri d'Indústria. Podeu 
trobar més info a: sindominio.net/ rbronka i a 
www.contrabanda.org. 

Contra-lnfos +Ràdio Bronka U/ 01/ 05 


























OKUPACIÓ I CENTRES SOCIALS 


Els presos de la cim era de Salònica 


Presos i preses en lluita 


Han resistit davant l'assetjament de la propietat 

Okupades nou vivendes al barri de Sants 


Accions de suport per demanar 
la llibertat sense càrrecs 
dels 7 detinguts de Salònica 


Un dels presos anarquistes del setembre 
de 2003 es troba incomunicat a Valdemoro 

Valdemoro/ Madrid.- En Rafa, un dels detinguts en l'operació de setembre del 2003 junta¬ 
ment amb quatre persones més, es troba en règim d'aïllament. Després d'una jornada de 
protesta duta a terme per varis presos contra la dispersió, que consistí en tancar-se dins les 
cel·les negant-se a sortir al pati, tots els participants han estat sancionats amb quatre caps 
de setmana d'aïllament. Durant el cap de setmana, tan sols se'ls permet sortir al pati sols 
durant una hora. La cel·la on es troba reclús en Rafa tan sols conté una taula i un llit de 
formigó del qual, cada matí, es retira el matalàs. Segons els seus companys, en Rafa es troba, 
tot i les condicions, bé d'ànims. Podeu escriure'l a: Rafael Tomàs Gaspar C.P.M adrid III 
(Valdemoro) Ctra. de Pinto a San M artín de la Vega, km 5 28340 Valdemoro (M adrid). 

Contra-lnfos 11/3/05 


M ulta a M onsanto Corporation 
per suborn a un ministre indonesi 


Sants.- "El passat mes de juliol esvaokupar 
una casa a la zona de Badal, concretament 
al carrer Daoiz i Velarde, que principalment 
cumplia la funció de vivenda. En poc temps, 
la propietària legal va poder comprovar que 
per molt que intentés tapiar la cas enviant 
obrers quan no hi havia ningú, això no 
seviria de res, doncs justa al dia següent 
vern okupar també la casa del costat, que és 
de la mateixa propietat. Pocs dies després 
ens va demostrar que només la seva rencú- 
nia superava la seva avarícia, donat que ens 
va tirar a terra els sostres de les cases. iUs 


València.- L'assemblea del CSO ha escrit un 
comunicat urgent davant l'amenaça de desal¬ 
lotjament per part de l'Ajuntament que han 
rebut en els darresdies. En l'escrit denuncien 
que l'Ajuntament ho ha decidit molt abans 
del que en un principi estava aprovat per pla 
urbanístic, que establia que el lloc on ara es 
situa el CSO (cl Defensors de la Terra, ]) ha¬ 
via de ser reconvertit per la Copa d'Amèrica 
el 2007. El consistori ha decidit que ja no li 
agraden cap de tots els projectes, tallers, 
cursos, menjadors végans, debats i altres 
activitats. L'excusa, que la societat s'estima 
més una escola primaria que als subversius. 
Els membres de l'assemblea volen denunciar 
la febre especuladora i conservadora dels 
consitori, que per una banda manté milers de 
metres quadrats de l'església al casc antic de 


Alliberament Animal 


podeu imaginar la cara que va posar quan va 
veure que no només havíem arregalt els 
sostres, sino que havíem okupat set cases 
més, nou en total? 

Estem acondicionant el pati de les cases, i 
de moment estem fent un mercadillo gratis 
tots els dimecres per la tarda, tot i que amb 
el temps ens agradaria poder oferir l'espai 
per fer un mercat d'artesania i distribuïdo¬ 
res anticomercials, així com un hort. Si estàs 
interessat o interessada, vine a conèixe'ns, 
tenim taules, cadires, terra i llibertat." 

Els i lesokupantsU/ ]/ 05 


la ciutat alhora que paguen 5 euros el metre 
quadrat d'horta per requallificar-lo a 600 
euros de sòl urbanitzable. 

Contra-lnfos +CSO La Diskordia U/ 3/ 05 

Arxivada la denúncia 
contra la Breva, casa 
okupada de Sants 

Barcelona.- A finals de la setmana passada, 
la gent de la Breva va assebentar-se que la 
titular del jutjat n Q 28 de Barcelona ha de¬ 
cidit arxivar el procediment penal que ha¬ 
via interposat l'Orfeó de Sants, propietària 
legal de la finca, quan havia de començar la 
fase oral. Contra-lnfos 33/3/05 


Salònica/ Grècia.- Al juny del 2003 es cele¬ 
brava a Salònica, una de tantes cimeres de la 
Unió Europea on milers de persones van 
expressar el seu rebuig a l'Europa del capital 
i del neoliberalisme. Les manifestacions es 
saldaren inicialment amb 120 persones 
detingudes, 21d'ellessortiren amb càrrecs, i 8 
més van ser empresonades, acusades de 
pertànyer a alguna desconeguda conspiració 
anarquista internacional, un d'ells, de 
nacionalitat nord-americana i gràcies a la 
intervenció del seu govern, va ser ràpidament 
alliberat. Els set restants entre els qui hi havia 
en Carlos i en Fernando de nacionalitat 
espanyola, van continuar presos. El muntatge 
policial,en el que col·laboraren governs i mit¬ 
jans de desinformació, es va fer palès quan 
vam poder veure un vídeo on es veia clara¬ 
ment com la policia canviava la motxilla d'un 
dels empresonats per una convenientment 
preparada. La judicatura grega (que no justí¬ 
cia) es va negar a admetre els corresponents 
recursos que es van interposar, basats en 
proves com el vídeo ja citat o les mateixes i 
contradictòries declaracions dels policies 
grecs. Després de moltes accions en solidari¬ 


tat arreu d'Europa i davant el silenciament 
per part de la premsa, els 7 joves van decidir 
començar una vaga de fam, amb les conse¬ 
qüències irreversibles sobre la seva salut, que 
va durar fins a 53 dies. Finalment es va acon¬ 
seguir que sortisin en llibertat amb càrrecs. El 
proper B de gener jutjaran a en Carlos i a sis 
companys més dels vint-i-nou que van ser 
posats en llibertat, la resta hauran d'esperar. 
Per tal de donar a conèixer la situació, el pas¬ 
sat 8 de gener es va convocar una diada inter¬ 
nacional de movilitzacions per demanar la 
llibertat sense càrrecs dels anarquistes 
detinguts a Salònica. La CNT va realitzar 
diferents accions arreu de l'estat espanyol, a 
Barcelona es va convocar una concentració 
davant el consulat grec, a Lleida la CNT de 
Ponent va repartir octavetes informatives i va 
recollir postals en suport als companys 
detinguts, gent del SOV de CNT de Premià 
també va repartir informació sobre el tema 
pel poble. A Guadalajara es va desplegar una 
pancarta en un pont de la ciutat, al carrer 
Juliàn Besteiro. També hi ha convocada pel 
dia 12 de gener una manifestació de suport a 
Salònica. Contra-lnfos U/ Oty 05 


I_a lluita contra elsTransgènics 


Eua, L'agroquímica dels EUA Monsanto va 
acceptar pagar una multa d'un milió 500 mil 
dòlars a les autoritats d'aquest país per haver 
subornat a un ministre indonesi que facilitaria 
l'autorització de cultius genèticament modi¬ 
ficats. Monsanto estava acusada davant la 
justícia nord-americana de violar la Llei de 
Pràctiques Corruptes en l'Estranger (FCPA, per 
les seves sigles en anglès) per lliurar un "paga¬ 
ment il·legal" de 50 mil dòlars a un alt fun¬ 
cionari del Ministeri de Medi Ambient 
indonesi, qui eliminaria un requeriment d'es¬ 
tudi d'impacte ambiental. El suborn va ser 
pagat per un funcionari de Monsanto per a 
facilitar l'autorització dels cultius genètica¬ 
ment modificats, i va ser comptabilitzat falsa¬ 
ment com un "despesa de consultoria” en els 
llibres de l'empresa, va afirmar l'assistent de la 
Fiscalia General, Christopher Wray. 

Però no només això, la Comissió de Valors 
d'Estats Units (SEC, per les seves sigles en 
anglès) va assenyalar que Monsanto hauria 
repartit al voltant de 700 mil dòlars a prop de 
140 funcionaris i als seus familiars. Molts dels 
pagaments realitzats s'haurien destinat a la 
compra de terrenys i per a la construcció 
d'una casa a nom de l'esposa del ministre 
d'Agricultura, d'acord amb la SEC. Per a l'in¬ 
vestigador del Col·legi de Mèxic Alejandro 
Nadal, expert en temes ambientalistes, el fet 
que Monsanto hagi subornat a tantes person¬ 
es no reflecteix l'actuar d'un empleat, sinó 
"un modus operandi de l'empresa agroquími- 
ca". Pel que Mèxic i els altres països on 
Monsanto té presència tenen l'obligació de 
realitzar auditories per a verificar de quina 
forma està operant aquesta empresa. 
L'investigador i analista va dir que M onsanto, 


que ha argumentat que el mercat és qui escull 
conrear i consumir els transgènics per les 
seves virtuts i que explica que per això la 
superfície conreada amb transgènics està 
augmentant, ara mostra com és que en reali¬ 
tat opera aquest negoci: "Lluny de jugar les 
regles del mercat lliure, M onsanto es basa en 
la corrupció, i les virtuts dels transgènics 
semblen ser més clares quan van acompa¬ 
nyades de suborns". L'empresa agroquímica 
"va acceptar assumir la responsabilitat per la 
conducta dels seus empleats al pagar el sub¬ 
orn i fer les falses inscripcions en els llibres i 
registres", va afirmar al Departament de 
Justícia en una declaració. "Monsanto també 
va acceptar pagar una sanció monetària d'un 
milió de dòlars", va agregar. Per separat, l'em¬ 
presa també va arribar a un acord que implica 
el pagament de 500 mil dòlars per a posar fi 
als procediments legals de la Comissió de 
Valors d'Estats Units que també va acusar a 
l'empresa de violaria FCPA. 

A més de pagar la multa, M onsanto va acor¬ 
dar sotmetre's a que les autoritats controlin 
les seves activitats durant tres anys. Durant 
aquest temps, les autoritats nord-ameri- 
canes no presentaran una acusació formal i 
després abandonaran el cas si la companyia 
compleix amb tots els termes del contracte. 
L'empresa va afirmar lamentar les accions 
dels seus empleats però va acceptar la res¬ 
ponsabilitat pel suborn: "Monsanto accepta 
la responsabilitat per aquestes activitats 
impròpies, i sincerament vam lamentar que 
gent que treballava en nom de l'empresa es 
comportés d'aquesta manera" va afirmar el 
conseller de M onsanto Xerris Burson. 

Contra-lnfos -Hndymedia U/ 0V 05 


Accions durant el Nadal de sabotatge a les 
pelleteries en defensa dels drets dels animals 

Barcelona.- El passat 31de desembre, dues pelleteries de Sant Boi de Llobregat van aparèix¬ 
er amb els panys bloquejats i les façanes pintades. Posteriorment, el dia 4 també fou pinta¬ 
da i bloquejada una pelleteria a Barcelona que ja havia estat sabotejada mesos abans amb 
bombes de pintura. L'endemà, també a Barcelona es van bloquejar tres pelleteries més que 
també foren pintades. Finalment, el dia 8 es dugué a terme el mateix procediment a una 
altra pelleteria de Cornellà de Llobregat. Aquestes accions han estat reivindicades com a 
denúncia a la indústria pelletera i a tota la seva cadena d'explotació però també en record 
aXoséTarrío i en solidaritat amb tots els presos. Contra-lnfos 33/ V 05 

Pancartes desplegades davant de la seu de l'ambaixada de Grècia. 

Un jove és agredit per 
un mosso després de 
denunciar que li havien 
robat el cotxe 

Banyoles/ Pla de l'Estany.- Un jove Gironí va 
ser agredit durant la nit de Nadal pels 
Mossos de Banyoles quan va entrar a la 
comissaria per denunciar que li havien 
entrat a robar al cotxe mentre era a la dis¬ 
coteca amb uns amics. Al jutjat, on ha anat 
a presentar una denúncia contra els M ossos, 
el noi va explicar que va retreure a un dels 
agents perquè va recriminar a la seva xicota 
el fet que plorés pel robatori i perque va 
sentir que un dels mossos comentava a un 
company que eren "subnormals". Quan el 
jove ja abandonava les oficines, "remugant, 
però sense insultar”, un dels mossos el va 
agafar pel coll i el va rebotir contra parets i 
portes, cosa que li va provocar petites 
lesionsal coll. Contra-lnfos25/ V ./04 


Lluites laborals 


«Carbó a la precarietat» 

Vila de Sants.- El passat 5 de gener a la nit, 
vàries immobiliàries i entitats bancàries de 
Sants van aparèixer amb les entrades 
omplertes de carbó i cartells explicatius de 
la responsabilitat de les empreses encar- 
bonadesen la precarització de les vides. Les 
empreses afectades foren La Caixa, el Banco 
Santander i la immobiliària Antara, situades 
a la carretera de Sants. Aquesta acció ha 
estat reivindicada per Endavant en el marc 
de la campanya que han dut a terme durant 
el 2004 sobre la precarietat en la vida quo¬ 
tidiana de les persones: treball, ensenya¬ 
ment, vivenda, pensions, etc. Amb aquesta 
acció «s'ha volgut denunciar aquelles enti¬ 
tats que més fomenten la precarietat, com 
són les immobiliàries i les entitats bancàries. 
Aquest tipus d'empreses s'enriqueixen a 
costa de les persones, amb hipoteques i 
crèdits que ens lliguen de per vida, amb 
preus desorbitats dels pisos, mobbing 
immobiliari, lloguers inaccesibles, etc.» 

Endavant-Sants +Contra-lnfos U/ V 05 


Antiinstitucional 


El Tribunal Suprem 
admet a tràmit 
el recurs contra 
la Llei del Menor 

Madrid.- El Tribunal Suprem, el passat 13 de 
desembre, va admetre a tràmit el recurs 
interposat per l'Associació Pro Drets 
Humans d'Andalusia (APDH-A) el passat 29 
d'octubre contra el nou Reglament que 
desenvolupa la Llei Penal del Menor, que té 
prevista l'entrada en vigor l'l de març del 
2005. Pro Drets Humans va interposar el 
recurs al costat de la Coordinadora de 
Barris de Madrid i en nom de més de 150 
entitats. En concret, van considerar que 
«dita norma, que regula principalment el 
règim de vida dels menors infractors en els 
centres de reforma, i que ha de desplegar la 
Llei existent respectant-la, obviava tota 
referència al caràcter educatiu i formatiu 
dels menors previst" en la llei». 

A més, van criticar que el text conté «única¬ 
ment una visió sancionadora, la qual cosa 
impedirà la reinserció dels nens internats». 
Així mateix, van assenyalar que "dita norma 
viola a més diverses Regles de Nacions 
Unides en permetre portar i usar armes en 
els centres i utilitzar l'aïllament" 

Invasió d’Irac: 

la massacre continua 


18.419 

CIVILS IRAQUIANS ASSASSINATS DES DEL 20 DE MARÇ 


9.433 

MILITARS DE LA COALICIÓ INVASORA FERITS 


1544 

SOLDATS DE LA COALICIÓ INVASORA MORTS 

(18 durant l'última setmana) 


DIVENDRES 14 DE GENER A LES 21l·l A L'ESPAI ÜBERT 

Sopar-espectade 

per l'autogestió del Contra-lnfos 

Divendres 14 de gener a les 12h al Passeig Lluís Companys, Bcn 

Conc. suport detinguts pla Caufec 

22 I 23 DE GENER DE 2005 A BARCELONA I ARREU DE L'ESTAT ESPANYOL 

Jornades per la Regularització 

Dijous 13 de gener a les 22h a plaça Nova 5 (davant Catedral) 

Inauguració Exposició ParkAttack 

13 de gener de 2005 entre Saf i Ciències de la Comunicació 

Jornades antirepresives a la Uab 

A partir de les ]2h: Taller, Dinar, Xerrada, Concert i Paradetes 


DlM ECRES 12 DE GENER A LES 9:30l·l DEL MATÍ A LA VlA LAIETANA 14 

Concentracions per Ràdio Bronka 


Defensa dels espais naturals 


Resposta a Lloret, Matadepera i Girona 
davant les agressions al medi natural 


SO S LLo ret regala asfalt als polítics de la vila 
Lloret de Mar/ La Selva.- «Avui, diada de 
Reis, tres patges reials s'han adreçat a les 
portes de l'Ajuntament de Lloret per fer 
arribar a les formacions polítiques munici¬ 
pals de CiU, PSC i PP de Lloret de Mar, una 
missiva escrita per Ses M ajestats d'O rient en 
resposta a les cartes de reis que aquestes 
formacions polítiques varen fer arribar a Ses 
M ajestats. Les cartes reials que CiU, PSC i PP 
varen escriure, demanaven ferventment l'ar¬ 
ribada de l'autopista a la vila de Lloret de 
M ar. Els Reis d'O rient han contestat que si bé 
és cert que a la vila de Lloret de M ar hi ha un 
veritable col·lapse circulatori en determi¬ 
nats moments puntuals de l'any, ells mai 
concediran aquest desig, i menys per l’actual 
traçat aprovat, ja que aquest regal traves¬ 
saria boscos d'una riquesa mediambiental 
immillorable, destrossaria bona part del pat¬ 
rimoni cultural de Lloret (com Sant Pere del 
Bosc o Les Alegries), i no solucionaria els 
problemes de mobilitat interns que pateix el 
municipi. Ses Majestats, que tot ho saben i 
tot ho veuen, han aconsellat a les diferents 
formacions polítiques fer més cas a 
l'Associació Ciutadana SOS Lloret, ja que ells 
proposen la creació d'una ronda de circum- 
valació. Són conscients del problema circu¬ 
latori i alhora son també conscients de 
preservar el patrimoni natural i monumental 
de la vila. D'altra banda, i perquè els polítics 
lloretencs de CiU, PSC i PP no pensessin que 
el Reis Mags no volien fer cas als seus 
desitjós, els patges reials els hi ha fet entre- 
ga d'un bocí de quitrà, tot esperant això sigui 
el més a prop que estigui mai Lloret e Mar 
de tenir una autopista.» SOS Lloret ]]/ 1/ 05 


Sant Llorenç del M unt amenaçat 
Matadepera/ Vallès Occidental- A Matade¬ 
pera, la vila catalana amb major renda per 
càpita i on habiten polítics tals com Manel 
Royes (antic alcalde de Terrassa), les urban¬ 
itzacions ja toquen al peu de la Mola, 
muntanya simbòlica de Sant Llorenç del 
Munt. A l'actualitat s'ha iniciat la construc¬ 
ció de cases unifamiliars que ja arriben a D0 
metres de Cavall Bernat, al peu ben bé de la 
muntanya, tot i que alguns matadeperencs i 
matadeperenques ja han mostrat el seu 
rebuig amb pintades a les edificacions. La 
llicència municipal per la construcció 
d'aquestes cases fou atorgada fa poc per la 
coalició «tripartita» governamental ERC, 
PSC i PAM (Proposta Activa de Matadepera). 

Col·lectius de Girona es mobilitzen per 
protegir les hortes de Santa Eugènia 
Girona.- Els col·lectius Mou-te en Bici, CUP, 
GDT (Grup de Defensa del Territori) ANG, 
Associació de Veïns de Santa Eugènia, 
Associació de Veïns de Sant Narcís i U GT van 
acordar constituir un grup de pressió per a la 
redacció definitiva i l'aplicació del pla espe¬ 
cial de les hortes de Santa Eugènia. Les 
demandes de la plataforma inclouen la real¬ 
ització del pla especial de les hortes, la sus¬ 
pensió temporal de totes les actuacions 
urbanístiques que puguin afectar les hortes, 
la creació d'un espai participatiu per possi¬ 
bilitar la intervenció de les entitats. La 
plataforma té previst tornar-se a reunir el 18 
de gener per tornar a tractar el tema. 

Cup Girona H/1/ 05 


Antimilitarisme 


"Desmilitaritzem les Festes" 
denúncia l'stand de l'exèrcit 
de terra al Saló de la Infància 

Vila de Sants.- En el 42è aniversari del Saló de la Infància de Barcelona, celebrat al Recinte 
Firal de Montjuïc, enmig de les campanyes de Joguines Solidàries i de l'any del llibre 2005, 
també hi havia un expositor de l'exèrcit de terra. A partir d'aquí, Desmilitaritzem les festes, 
un grup de gent preocupada per la connivència de cada any amb els avions de la Patrulla 
Àguila a la Festa del Cel de Barcelona, va decidir denunciar aquest stand. Així, el passat diu¬ 
menge dia 2, uns quants promotors deia campanya van denunciar a l'entrada de la fira infan¬ 
til la parada militar de l'interior. La presència de l'exèrcit de terra al saló i la promoció que 
fa dels valors militars es contradiu, segons Desmilitaritzem les Festes, amb alguns dels val¬ 
ors que el festival promou: la solidaritat, la convivència, la cultura i la pau. Els membres de 
la campanya també van sol·licitar una entrevista amb la direcció de la fira, però no en van 
obtenir resposta. Sants Vila Roja +Contra-lnfos U/ ]/ 05 


:^L'oratge de la setmana vinent 



L’ambient estable de l’última setmana continuarà durant aquesta, però amb l’afegit de boires i boirines que ja han 
començat a proliferar a les planes interiors, i que els propers dies apareixeran també a la costa en forma de núvols 
baixos. La humitat ambiental donarà una sensació més intensa de fred. La setmana següent baixarà força el termòmetre. 






















































